**ΣΥΛΛΟΓΟΣ ΣΥΝΤΑΞΙΟΥΧΩΝ ΕΠΙΣΤΗΜΟΝΩΝ ΚΑΙ ΠΡΩΗΝ ΣΤΕΛΕΧΙΑΚΟΥ ΔΥΝΑΜΙΚΟΥ ΤΗΣ ΤΡΑΠΕΖHΣ ΤΗΣ ΕΛΛΑΔΟΣ.**

![MM900172642[1]]()

**Εθνικής Αμύνης 14, ΠΑΠΑΓΟΥ**

**Ιστοσελίδα: www.ssestedi.gr**

**e-mail:** **pscyprus@yahoo.gr** **, nikospouliezos@yahoo.gr**

**Γιατί εκφοβίζουν τους συνταξιούχους;;**

**Δεκέμβριος 2023**

***Συνάδελφοι,***

Ενώ η Τράπεζα, δια του Γενικού της Συμβουλίου, αποφάσισε να καταργήσει, από 1.1.2024, τις παράνομες κρατήσεις και περικοπές των ν. 4051 και 4093/2012, ***ζούμε μια ακατανόητη πραγματικότητα.*** Οι συνταξιούχοι με το επιχείρημα της παραγραφής των δικαιωμάτων τους, οδηγούνται άρον- άρον μέσα στις γιορτές, στον προθάλαμο των δικηγορικών γραφείων για την άσκηση αγωγών.

Είναι γνωστό πως μέλη του Συλλόγου μας, μαζί με εκατοντάδες συνταξιούχους της ΤτΕ, ***άσκησαν από το 2015/ 2016 αγωγές,*** κατά των παράνομων μνημονιακών κρατήσεων και της ΕΑΣ, σε κύρια και επικουρική σύνταξη. Μέσα σε αυτές τις αγωγές που ασκήθηκαν, ασφαλώς και συμπεριλαμβάνοντο και οι δύο Νόμοι 4051 και 4093/2012.

Αποτέλεσμα αυτών των αγωγών, **ήταν η σύγκληση στις 3.10.2017 του Νομικού Συμβουλίου της ΤτΕ,** *που με τη συμμετοχή 5 καθηγητών της νομικής επιστήμης, εξέτασαν*, *τη βασιμότητα αυτών των αγωγών. Στο πρακτικό μάλιστα της απόφασης του Ν.Σ.*, αναφέροντα συγκεκριμένα ονόματα ορισμένων εναγόντων.

Η σχετική γνωμοδότηση, επισημαίνει στην Τράπεζα, ***πως με νομική ασφάλεια,*** ***πρέπει να καταργήσει*** τις κρατήσεις και τις περικοπές τουλάχιστον των ν. 4051 και 4091/2012, *γιατί οι σχετικές διατάξεις τους έχουν κριθεί αμετάκλητα αντισυνταγματικές με τις αποφάσεις του ΣτΕ, 2287 και 2288/11.6.2015. Μάλιστα επισήμαναν τον υπαρκτό κίνδυνο, εάν η Τράπεζα δεν εφαρμόσει τη σχετική γνωμοδότηση, να υποχρεωθεί να επιστρέψει τις κρατήσεις ΕΝΤΟΚΩΣ!!*

Δυστυχώς, αντί οι συνδικαλιστικοί φορείς του χώρου*,* ***να απαιτήσουν με κάθε τρόπο,***την άμεση εφαρμογή αυτής της ξεκάθαρης γνωμοδότησης του Ν.Σ. της ΤτΕ, *για λόγους κομματικής και παραταξιακής υστεροβουλίας* προέτρεψαν τους συνταξιούχους σε νέες ομαδικές αγωγές, *για αυτούς τους 2 νόμους και μόνο!!* Έδωσαν έτσι διέξοδο στην ΤτΕ ν*α εγγράψει μεν, μετά την απόφαση του Νομικού της Συμβουλίου, τις αναγκαίες προβλέψεις στον Ισολογισμό έναντι των αγωγών που είχαν ήδη υποβληθεί από το 2015/16, αλλά και με δικαιολογία τις νέες αγωγές,* ***να αναβάλλει για 6 χρόνια****,* ***αυτό που έπρεπε να έχει κάνει, από 1.1.2018!!***

*Σήμερα ενώ στις 30.10.2023, το Γ.Σ. της Τραπέζης αποφάσισε να καταργήσει από 1.1.2024 τις περικοπές και τις μειώσεις των νόμων αυτών, ορισμένοι κύκλοι εντελώς ακατανόητα* ***εκφοβίζουν*** *τους συνταξιούχους και τους οδηγούν σε νέες αγωγές, προς όφελος των δικηγόρων και μόνο, οι οποίοι νομιμοποιούν εργολαβική αμοιβή για αναδρομικά μιας πενταετίας (2019-2023) , που η τράπεζα με την απόφασή της,* ***υποχρεούται να τα επιστρέψει ανεξάρτητα από την άσκηση αγωγής****. Απλά στους ενάγοντες των αγωγών 2015/16 ή του 2018/19, οφείλει επιστροφή αναδρομικών από 12.5.2015 έως και 31.12.2023, αφαιρουμένου φυσικά του 11μήνου που ήδη έχει χορηγηθεί.*

*Αντί να περιμένουν την πρόταση εξωδικαστικής επίλυσης της Διοίκησης, επί όλων των δικαστικών απαιτήσεων των αγωγών που έχουν ήδη ασκηθεί ( σε αυτές κάνει αναφορά η απόφαση του Γ.Σ. και όχι σε αγωγές που δεν έχουν ασκηθεί)!!, αυτοί προέτρεψαν τους συνταξιούχους σε νέες αγωγές!!*

 *Καλούμε τα μέλη μας να διατηρήσουν την ψυχραιμία τους και να περιμένουν την πρόταση της Διοίκησης εντός του 2024. Όσοι δεν έχουν ασκήσει αγωγή μέχρι σήμερα δεν έχουν κανένα λόγο να προτρέξουν. Οι αξιώσεις της πενταετίας 2019-2023, που δημιουργούνται από την απόφαση του Γ.Σ. της ΤτΕ είναι νομικά καλυμμένες και δεν παραγράφονται. Όσοι έχουν ασκήσει αγωγές εντός του 2018, πρέπει να περιμένουν την σχετική εξωδικαστική πρόταση της Διοίκησης και έχουν όλο το χρόνο μέχρι 31.12.2024 να ενεργήσουν.*

 *Κανείς δεν πρέπει να προσφύγει σε νέες αγωγές από φόβο και πίεση.*

*Για τo Διοικητικό Συμβούλιο του Σ.Σ.Ε.Σ.Τ.Υ.*

*Ο ΑΝΤΙΠΡΟΕΔΡΟΣ Ο ΓΕΝΙΚΟΣ ΓΡΑΜΜΑΤΕΑΣ*

 *Αθανάσιος Γιαννόπουλος Νικόλαος Πουλιέζος*